Eesti Võimlemisliit
Eesti Võimlemisliit (lühend EEVL) on võimlemise kõrgeim otsustus- ja esindusorgan, mis esindab kõiki erinevaid võimlemisalasid Eestis. Liit ühendab ning koordineerib järgmiste võimlemisalade tööd: ilu- ja rühmvõimlemine, sportaeroobika, akrobaatiline rühmvõimlemine (TeamGym), sportakrobaatika, trampoliinvõimlemine, aeroobika ja vesiaeroobika. Rahvusvahelise võimlemisföderatsioon (FIG) liige on EEVL alates 18. juulist 1992 ning Euroopa Võimlemisliidu (UEG) liige alates 1. maist 1992. Samuti on EEVL Eesti Olümpiakomitee liige aastast 1989. Liidu kõrgeim organ on liikmete üldkoosolek, mida juhib liidu president. EEVL president on alates 2017. aastast Peeter Tishler. Organisatsioonilist tööd korraldab sekretariaat ja osakondade tööd asepresidendid.